অ্যাংলো-পার্সিয়ান বিভাগ, কলকাতা মাদ্রাসা
অ্যাংলো-পার্সিয়ান বিভাগ, কলকাতা মাদ্রাসা (ইংরেজি: Anglo Persian Department Calcutta Madrasah, সংক্ষেপে A. P Department, Calcutta Madrasah) কলকাতা আলিয়া মাদ্রাসার একটি স্বতন্ত্র ভাষা ইনস্টিটিউট, এটি ইনস্টিটিউট ইঙ্গ-ফারসি বিভাগ নামেও পরিচিত ছিলো। এই ভাষা ইনস্টিটিউট প্রতিষ্ঠা করার উদ্দেশ্য ছিলো কলকাতার শিক্ষার্থীদের ইংরেজিতে দক্ষ করে তোলা, যাতে করে শিক্ষার্থীরা সরকারি অফিস-আদালতে চাকরি করতে পারে। ১৮৫৩ সালে কলকাতা মাদ্রাসার কর্তৃপক্ষের অনুমোদনে অধ্যক্ষ এলায়স স্প্রেংগারের তত্ত্বাবধায়নে এই বিভাগটি চালু করা হয়। এই বিভাগটি এতোটাই জনপ্রিয় হয়ে উঠেছিলো যে, ভারতের ও বাংলাদেশের সকল আলিয়া মাদ্রাসায় এই বিভাগের সিলেবাস অনুসরণ করে নতুন বিভাগ প্রতিষ্ঠা করা হয়েছিলো।